Video: Vrou gaan regtig met ‘ridder op ŉ wit perd’ trou | Maroela Media
Video: Vrou gaan regtig met ‘ridder op ŉ wit perd’ trou
Cindy MacDonald van Massachusetts in die VSA sal eendag vir haar kinders kan sê sy het beslis met haar “ridder op ŉ wit perd” getrou.
Cindy en Christopher Broderick is al vier jaar in ŉ verhouding en hy was van voornemens om haar die groot vraag te vra, maar toe hy bietjie navorsing doen oor sy familiegeskiedenis, het hy besluit om iets spesiaal te doen.
“Ek het navorsing gedoen oor my Ierse familiegeskiedenis en toe op ons familiewapen afgekom. Ek het dadelik die skild en ŉ swaard daarop raakgesien,” het Christopher aan T&T Creative Media gesê. “Ek is baie verlief op Cindy en ek het gereeld vir haar gesê ek is haar ‘ridder op ŉ wit perd’.”
Hy het die pantserdrag gehuur en ŉ vriend het hom gehelp om ŉ wit perd op te spoor. Hy het met Cindy se sussie gereël om seker te maak sy is by die huis wanneer hy opdaag.
“Ek het uit die venster gekyk en ŉ wit perd gesien met ŉ ridder daarop. Ek het dadelik gewonder waarmee is [Christopher] nou besig!” lag Cindy. Sy het sommer dadelik geweet wie dit is en natuurlik die jawoord gegee.
Die twee het nog nie op ŉ datum besluit nie.
SM · 11 maande gelede
Cute! Hoop hy bly ‘n ridder op ‘n wit perd en word nie ‘n riller nie. Praat uit ondervinding.
AAAaaaag dit oulik dit nou nice ….man van die hart .
10/10 vir oorspronklikheid!
ursula · 11 maande gelede